Μη Εξυπηρετούμενα Ανοίγματα και ο λειτουργικός τους ρόλος στην αναδιάρθρωση του Τραπεζικού Συστήματος
Creators: name: Τσαμπή, Γεωργία Ιωάννη
Publisher: name: Aristotle University of Thessaloniki
Year: 2018
Subjects: Μη Εξυπηρετούμενα Ανοίγματα
Εταιρείες Διαχείρισης
Διαχείριση Χρηματοοικονομικών Κινδύνων
Non- Performing Exposures
Assets Management Companies
Financial Risks Management

description: Η Ζώνη του Ευρώ και η τραπεζική ενοποίηση ως απαραίτητη προϋπόθεση της νομισματικής ένωσης μεταξύ των κρατών μελών, έφερε στο προσκήνιο μια σειρά νέων προκλήσεων στο ενιαίο, πλέον, Τραπεζικό Σύστημα. Η διεθνής οικονομική κρίση των τελευταίων ετών ανέδειξε όμως και σε μεγάλο βαθμό τις αδυναμίες του όλου εγχειρήματος επιβάλλοντας συγχρόνως την άμεση αναζήτηση λύσεων ώστε να αντιμετωπιστούν τα νέα δεδομένα. Η αποτελεσματική διαχείριση των μη εξυπηρετούμενων ανοιγμάτων από τα χρηματοπιστωτικά ιδρύματα, αποτέλεσε ίσως και την μεγαλύτερη πρόκληση αλλά και επί της ουσίας και την απαραίτητη προϋπόθεση για την έξοδο από αυτή την κρίση και την βιώσιμη ανάπτυξη του ίδιου του τραπεζικού συστήματος. Η εκπόνηση της συγκεκριμένης πτυχιακής εργασίας έχει ως σκοπό την πραγματοποίηση μιας ολοκληρωμένης προσπάθειας για ανάλυση και αξιολόγηση του ρόλου των προβληματικών χαρτοφυλακίων στην λειτουργία του τραπεζικού συστήματος. Διερευνά τα χαρακτηριστικά των μη εξυπηρετούμενων ανοιγμάτων, κυρίως στην ελληνική οικονομία κατά την περίοδο της τελευταίας οικονομικής κρίσης, παρουσιάζει το θεωρητικό πλαίσιο λειτουργίας τους, αλλά και τους τρόπους διαχείρισης των προβληματικών χαρτοφυλακίων, όπως αυτοί προβλέπονται από τις Ευρωπαϊκές διατάξεις και τους Εποπτικούς Οργανισμούς, και παράλληλα κάνει λόγο για τους παράγοντες που αποτελούν εμπόδια για την υλοποίησης τους. Πιο αναλυτικά, στο πρώτο κεφάλαιο, το οποίο είναι εισαγωγικό, γίνεται αναφορά στη διάρθρωση του τραπεζικού συστήματος, και στο θεσμικό πλαίσιο λειτουργίας του όπως αυτό διαμορφώθηκε με την πάροδο των τελευταίων οικονομικών κρίσεων, ενώ γίνεται λόγος για τις αδυναμίες των χρηματοπιστωτικών ιδρυμάτων μετά την ευρωπαϊκή τραπεζική ενοποίηση. Εν συνεχεία, αναλύεται η πολυπλοκότητα της διαχείρισης των κυριότερων χρηματοοικονομικών κινδύνων και πως αυτοί επηρεάζουν την ποιότητα του δανειακού χαρτοφυλακίου των τραπεζών και κατά συνέπεια την αύξηση του όγκου των μη εξυπηρετούμενων ανοιγμάτων. Ακολουθεί το τρίτο κεφάλαιο, το οποίο επικεντρώνεται στην αναλυτική παρουσίαση της έννοιας των μη εξυπηρετούμενων ανοιγμάτων, την εξέλιξή τους κατά την περίοδο της τελευταίας οικονομικής κρίσης και την ανάγκη για την σταθεροποίηση τους μέσα από τον αναθεωρημένο Κώδικα Δεοντολογίας των πιστωτικών ιδρυμάτων και της τραπεζικής εποπτείας με βάση τις ευρωπαϊκές οδηγίες. Τέλος, το τέταρτο κεφάλαιο ασχολείται με την παρουσίαση της ανάγκης της διαχείρισης των μη εξυπηρετούμενων δανείων και τους στόχους για τον αποτελεσματικό περιορισμό τους. Γίνεται αναφορά στην δημιουργία ειδικών εταιριών διαχείρισης των μη εξυπηρετούμενων δανείων ως εργαλείο για την λειτουργική αναδόμηση των τραπεζών με βάση την εμπειρία από την αποτελεσματική τους χρήση σε άλλες χώρες της Ευρωπαϊκής Ένωσης. Εν κατακλείδι, παρατίθενται προτάσεις για την προσαρμογή του μοντέλου αυτού στο εγχώριο τραπεζικό σύστημα αλλά γίνεται λόγος για τα εμπόδια που συναντά η άμεση εφαρμογή του και τέλος αποδίδονται τα συμπεράσματα τα οποία απορρέουν από αυτές. Το τραπεζικό σύστημα της χώρας μετά την ανακεφαλαιοποίηση και την αναδιάταξή του, έχει αρχίσει να αντιμετωπίζει αποτελεσματικά του κινδύνους της αυξημένης αβεβαιότητας και είναι καλύτερα εξοπλισμένο για να αντιμετωπίσει το μεγάλο βάρος των μη εξυπηρετούμενων δανείων. Οι κινήσεις προς αυτήν την κατεύθυνση θα πρέπει να συντονίζονται με την συνεχόμενη πιστοδοτική δραστηριότητα των τραπεζών και την βαθμιαία αποκατάσταση της εμπιστοσύνης των καταθετών προς το τραπεζικό σύστημα.
description: Banking integration in Europe has brought to light a set of challenges and risks, combined with the international financial crisis. A necessary condition from the exit of this crisis and the sustainable development of the banking system is to ensure effective management of non-performing exposures by financial institutions. The elaboration of this post graduated thesis aims to make an intergraded effort to analyze and evaluate the role of problematic portfolios in the operation of the banking system. It explores the characteristics of the non-performing exposures, mainly in the Greek economy during the period of the last economic crisis, presents the theoretical framework of their operation and the ways of managing the problematic portfolios as provided by the European Regulations and the Supervisory Authorities. More specifically, the first chapter refers to the structure of the banking system and its institutional framework as it was formed by the last economic crises. In the second chapter we analyze the complexity of managing the major financial risks and how they affect the quality of the bank’s loan portfolio and consequently the increase in the volume of non-performing exposures. The third chapter focuses on the detailed presentation of the concept of non-performing exposures, their evolution during the last financial crisis and the need to stabilize them through the revised Bank’s Code of Conduct and Banking Supervision. Finally, the fourth chapter deals with the presentation of the need to manage non-performing loans and the objectives for their effective containment. Reference is made to the creation of special non-performing loan management companies as a tool for the operational restructuring of banks based on experience from their effective use in other European Union’s countries. The country’s banking system, following its recapitalization and redeployment, has begun to address effectively the risks of increased uncertainty and is better equipped to cope with the heavy burden of non-performing loans. Movements in this direction should be coordinate with the ongoing credit operations of banks and the gradual restoration of depositor’s confidence in the banking system.